Jujurlah Nikahi Aku...

Jujurlah Nikahi Aku… ialah novel 2014 oleh penulis novel Malaysia, Umie Nadzimah, dikeluarkan pada 2014 oleh Karya Seni. Novel ini diadaptasikan sebagai sebuah siri drama bertajuk sama oleh Astro Ria.

Sinopsis
Nurin Asyifa ditakdirkan sebagai gadis ‘istimewa’. Ramai yang menyisihkan kewujudannya termasuklah keluarganya sendiri. Ada ke lelaki yang akan jatuh cinta dan sudi memperisterikannya? Lelaki yang akan berkongsi hati dan hidup bersama?

“Abang Alan suka Nurin dari darjah satu lagi...”. Itu kata Alan Wong. Nurin tahu Alan yang berhati mulia akan menjaga diri dia sebaik-baiknya. Tetapi hanya sebagai seorang adik. Jika kerana cinta, tentu Alan akan usaha mencari Tuhan. Tidak sekufu pegangan, bermakna mereka tidak akan bersatu.

Ahmad Zanif... Bos strawberi, lelaki bajet sempurna serba-serbi. Memanglah Nurin jatuh cinta sangat kepadanya. Namun bagaimana pula penerimaan Zanif yang menitikberatkan kesempurnaan selama ini?

“Errr... Encik tahu rumah saya?” - Nurin. “Ha... Itu tandanya apa?”- Zanif. Ikhlaskah si strawberi ini menerima Nurin Asyfa seadanya? Sepadankah mereka? Berbalaskah cinta kasihnya? Walaupun dicuba untuk menjadi kuat dan tabah... ada masanya Nurin lelah untuk terus mengharap ketulusan hati si lelaki.

Tiba-tiba muncul si Qayyum, pemuda yang tidak dikenali dan pemuda yang ingin menikahinya dengan rela hati. Demi Tuhan... Qayyum ikhlas dengan niat untuk menjaga dan melindungi si malang Nurin hingga hembusan nafas terakhir.

“Kena baca tiga puluh juzuk al-Quran sebagai mas kahwin...” Syarat Nurin. “Apa-apa saja saya sanggup.” - Qayyum. Milik siapakah ‘Cinta Terakhir’ Nurin Asyfa? Si Alan yang terlalu menyayanginya atau Zanif yang akhirnya mengaku cintakan dia? Ataupun Qayyum yang tidak pernah tahu isi hatinya namun sanggup berkorban apa saja? 

Adaptasi drama
Jujurlah Nikahi Aku telah diadaptasikan sebagai siri drama pada 2020, yang memulakan tayangan perdana di Astro Ria pada 27 Januari 2020, dibintangi oleh Sean Lee dan Uyaina Arshad.

Rujukan

Pautan luar
 Jujurlah Nikahi Aku... di Wattpad

Kategori:Novel 2014
Kategori:Novel dari Malaysia
Kategori:Novel berbahasa Melayu
Kategori:Novel Malaysia yang diadaptasi menjadi rancangan televisyen